CELEX: 31993R3598
Language: el
Date: 1993-12-21 00:00:00
Title: ΚΑΝΟΝΙΣΜΟΣ (ΕΚ) αριθ. 3598/93 ΤΗΣ ΕΠΙΤΡΟΠΗΣ της 21ης Δεκεμβρίου 1993 για τον καθορισμό του κατ' αποκοπή ποσού της πριμοδότησης για ορισμένα προϊόντα αλιείας κατά την περίοδο εμπορίας 1994

Avis juridique important

|

31993R3598

ΚΑΝΟΝΙΣΜΟΣ (ΕΚ) αριθ. 3598/93 ΤΗΣ ΕΠΙΤΡΟΠΗΣ της 21ης Δεκεμβρίου 1993 για τον καθορισμό του κατ' αποκοπή ποσού της πριμοδότησης για ορισμένα προϊόντα αλιείας κατά την περίοδο εμπορίας 1994  

Επίσημη Εφημερίδα αριθ. L 330 της 30/12/1993 σ. 0014 - 0014

ΚΑΝΟΝΙΣΜΟΣ (ΕΚ) αριθ. 3598/93 ΤΗΣ ΕΠΙΤΡΟΠΗΣ της 21ης Δεκεμβρίου 1993 για τον καθορισμό του κατ' αποκοπή ποσού της πριμοδότησης για ορισμένα προϊόντα αλιείας κατά την περίοδο εμπορίας 1994Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 4176/88 της Επιτροπής της 28ης Δεκεμβρίου 1988 περί καθορισμού των λεπτομερειών εφαρμογής σχετικά με τη χορήγηση κατ' αποκοπή ενίσχυσης για ορισμένα προϊόντα αλιείας (1), και ιδίως το άρθρο 11,  Εκτιμώντας:  ότι η κατ' αποκοπή πριμοδότηση πρέπει να προτρέψει τις οργανώσεις παραγωγών να αποφύγουν την καταστροφή των προϊόντων που αποσύρονται από την αγορά- ότι το ποσό της πριμοδότησης πρέπει να καθοριστεί κατά τρόπο ώστε να ληφθεί υπόψη η αλληλοεξάρτηση των σχετικών αγορών και η ανάγκη αποφυγής στρεβλώσεων του ανταγωνισμού- ότι το ποσό της πριμοδότησης δεν μπορεί να υπερβεί το ποσό των τεχνικών και οικονομικών εξόδων μεταποιήσεως ή αποθεματοποιήσεως που πραγματοποιούνται κατά την προηγούμενη περίοδο εμπορίας αλιείας, εκτός από τα πλέον υψηλά έξοδα- ότι, βάσει των στοιχείων σχετικά με τα τεχνικά και οικονομικά έξοδα σχετικά με τις σχετικές επιχειρήσεις που πραγματοποιούνται στην Κοινότητα, πρέπει να καθοριστεί, για την περίοδο εμπορίας αλιείας 1994 το ποσό της πριμοδότησης όπως ορίζεται κατωτέρω- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Για την περίοδο εμπορίας 1993, το κατ' αποκοπή ποσό της πριμοδότησης των προϊόντων που περιλαμβάνονται στο παράρτημα VI του κανονισμού (ΕΟΚ) αριθ. 3759/92 του Συμβουλίου (2) καθορίζεται ως εξής:  α) κατάψυξη και αποθεματοποίηση ολόκληρων προϊόντων, εκσπλαχνισμένων και με το κεφάλι ή τεμαχισμένων- 95 Ecu ανά τόνο για τον πρώτο μήνα,  14 Ecu ανά τόνο για κάθε επιπλέον μήνα- β) φιλετάρισμα, κατάψυξη και αποθεματοποίηση:  157 Ecu ανά τόνο για τον πρώτο μήνα,  14 Ecu ανά τόνο για κάθε επιπλέον μήνα.   Άρθρο 2  Ο παρών κανονισμός αρχίζει να ισχύει την 1η Ιανουαρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1993.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. L 367 της 31. 12. 1988, σ. 63.  (2) ΕΕ αριθ. L 388 της 31. 12. 1992, σ. 1.